《游亭晚酌》
宋代·赵崇洁

一樽对酌晚临溪，诗景撩人兴不迷。
风约滩声侵座冷，月移花不落檐低。
银笺白雪心先吐，玉斝黄流手漫提。
自庆一时文物会，肯拚身世醉如泥。

作者简介：赵崇洁（一二○七～一二五九），字以清，一字敏则，缙云（今属浙江）人。理宗端平二年（一二三五）进士。累官给事中，以劾宦官卢必升知名。除福建安抚使，官至太常卿。事见清康熙《缙云县志》卷四、五，民国《五云赵氏总祠志》卷一。今录诗二首。